Kasultanan Samudera Pasai utawa dikenal Samudera, Pasai utawa Samudera Darussalam, ya iku Karajan Islam kang ana ing pasisir segara lor Sumatera kurang luwihé ing Lhokseumawe, yèn saiki ing Acèh Utara. Karajan iki diadhegké déning Marah Silu kang duwé gelar Malik al-Saleh ing kiwa-tengené taun 1267 lan pungkasané pasai dicekel bangsa Portugis ing taun 1521. Raja pisanan ya iku Sultan Malik as-Saleh séda taun 696 H utawa 1297 M, banjur ditrusaké déning Sultan Malik az-Zahir.